SL
L 52/16
Uradni list Evropske unije
20.2.2023
PRILOGA III
Informacije, ki jih je treba vključiti v uradni načrt cepljenja DEL 1
1.
Gojene živali (a) Opis in rezultati ocene, izvedene v skladu s Prilogo II, vključno z epidemiološkim stanjem in ustreznimi informacijami, ki se uporabijo kot podlaga za oceno; (b) glavni cilji in ciljne vrednosti z izbrano strategijo cepljenja in uradnim načrtom cepljenja; (c) podroben geografski opis območja cepljenja, na katerem se bo izvajalo cepljenje, in kraj obratov, v katerih se gojijo živali, ki bodo cepljene, če je na voljo in se uporablja, vključno z zemljevidi; (d) po potrebi podroben geografski opis območja okoli območja cepljenja, ki obdaja območje cepljenja, in kraj obratov, v katerih se gojijo živali vrst s seznama, če je na voljo, vključno z zemljevidi; (e) število obratov, v katerih se gojijo živali vrst s seznama, na območju cepljenja in število obratov, v katerih se bo izvedlo cepljenje, če se število razlikuje; (f)
ocenjeno število gojenih živali vrst s seznama, ki jih je treba cepiti, njihove kategorije in po potrebi njihova starost;
(g) predvidena končna uporaba cepljenih živali in proizvodov; (h) kategorije živali, izvzete iz cepljenja, in utemeljitev; (i)
ureditev dajanja cepiva in sistem za nadzor dajanja cepiva;
(j)
predvideno trajanje cepljenja od začetka cepljenja do konca spremljanja, ki se izvaja po cepljenju;
(k) povzetek značilnosti cepiva, vključno z imenom izdelkov in imenom proizvajalcev, ter načinov uporabe; (l)
navedba, ali se cepivo uporablja v skladu s členom 110(2) Uredbe (EU) 2019/6;
(m) podrobnosti o okrepljenem kliničnem in laboratorijskem spremljanju iz člena 9, točka 1(c) in člena 10, točka 2(b); (n) higienska pravila in pravila o biološki zaščiti, ki jih je treba uporabljati; (o) sistem vodenja evidenc o cepljenju; (p) omejitve premikov cepljenih živali in proizvodov iz njih ter drugi ukrepi za zmanjšanje tveganja in s tem obvladovanje morebitnega širjenja bolezni, ki jih je treba uvesti, in njihovo trajanje poleg tistih iz te uredbe; (q) komunikacijska kampanja za obveščanje izvajalcev dejavnosti in javnosti o cepljenju, vključno z varnostjo proizvodov živalskega izvora iz cepljenih živali vrst s seznama za prehrano ljudi; (r) druge zadeve, za katere pristojni organ meni, da so primerne za situacijo.